title: Komisijos Įgyvendinimo Reglamentas (ES) 2020/112 2020 m. sausio 22 d. dėl tam tikrų žuvų išteklių 2019 m. žvejybos kvotų sumažinimo atsižvelgiant į ankstesniais metais viršytas kitų išteklių žvejybos kvotas, kuriuo iš dalies keičiamas Įgyvendinimo reglamentas (ES) 2019/1726

text:
27.1.2020

                  LT

                  Europos Sąjungos oficialusis leidinys

                  L 21/6

         KOMISIJOS ĮGYVENDINIMO REGLAMENTAS (ES) 2020/112
         2020 m. sausio 22 d.
         dėl tam tikrų žuvų išteklių 2019 m. žvejybos kvotų sumažinimo atsižvelgiant į ankstesniais metais viršytas kitų išteklių žvejybos kvotas, kuriuo iš dalies keičiamas Įgyvendinimo reglamentas (ES) 2019/1726
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantį reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantį reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (1), ypač į jo 105 straipsnio 1, 2, 3 ir 5 dalis,
         kadangi:

                     (1)

                     2018 metų žvejybos kvotos nustatytos šiais reglamentais:

                                 —

                                 Tarybos reglamentu (ES) 2016/2285 (2),

                                 —

                                 Tarybos reglamentu (ES) 2017/1970 (3),

                                 —

                                 Tarybos reglamentu (ES) 2017/2360 (4) ir

                                 —

                                 Tarybos reglamentu (ES) 2018/120 (5).

                     (2)

                     2019 metų žvejybos kvotos nustatytos šiais reglamentais:

                                 —

                                 Tarybos reglamentu (ES) 2018/1628 (6),

                                 —

                                 Tarybos reglamentu (ES) 2018/2025 (7),

                                 —

                                 Tarybos reglamentu (ES) 2018/2058 (8) ir

                                 —

                                 Tarybos reglamentu (ES) 2019/124 (9).

                     (3)

                     remiantis Reglamento (EB) Nr. 1224/2009 105 straipsnio 1 dalimi, kai Komisija nustato, kad valstybė narė viršijo jai skirtas žvejybos kvotas, ji turi atlikti išskaitymus iš tos valstybės narės būsimų kvotų;

                     (4)

                     Komisijos įgyvendinimo reglamentu (ES) 2019/1726 (10) sumažintos tam tikrų žuvų išteklių 2019 m. žvejybos kvotos atsižvelgiant į ankstesniais metais viršytas žvejybos kvotas;

                     (5)

                     tačiau tam tikrų valstybių narių viršytas kiekis negalėjo būti išskaitytas pagal Įgyvendinimo reglamentą (ES) 2019/1726 iš peržvejotų išteklių kvotų, nes tokių kvotų tos valstybės narės 2019 m. neturėjo;

                     (6)

                     Reglamento (EB) Nr. 1224/2009 105 straipsnio 5 dalyje nustatyta, kad jeigu peržvejotų išteklių kvotos perviršio išskaityti kitais metais po metų, kuriais viršyta kvota, negalima, nes atitinkama valstybė narė tų išteklių kvotos neturi, tas perviršis gali būti išskaitytas iš kitų tame pačiame geografiniame rajone žvejojamų arba tokios pačios komercinės vertės išteklių kvotų, pasikonsultavus su atitinkamomis valstybėmis narėmis. Remiantis Komisijos komunikatu 2012/C 72/07, kuriame pateikiamos Išskaitymo iš kvotų pagal Reglamento (EB) Nr. 1224/2009 (11) 105 straipsnio 1, 2 ir 5 dalis gairės, pageidautina, kad tas perviršis vėlesniais metais būtų išskaitomas iš to paties laivyno, kuris viršijo kvotą, žvejojamų išteklių kvotų;

                     (7)

                     su atitinkamomis valstybėmis narėmis konsultuotasi dėl kiekio, siūlomo išskaityti iš kitų nei peržvejotieji išteklių kvotų;

                     (8)

                     tam tikrais atvejais dėl žvejybos galimybių mainų, atliktų pagal Europos Parlamento ir Tarybos reglamento (ES) Nr. 1380/2013 (12) 16 straipsnio 8 dalį, tų pačių išteklių perviršį galima išskaityti įgyvendinant Įgyvendinimo reglamentą (ES) 2019/1726;

                     (9)

                     be to, pagal Įgyvendinimo reglamentą (ES) 2019/1726 reikalaujamas tam tikras išskaitytinas kiekis yra didesnis už turimą patikslintą 2019 m. kvotą, todėl viso reikiamo kiekio tais metais išskaityti neįmanoma. Remiantis Komunikatu 2012/C 72/07, likusį kiekį reikėtų išskaityti iš vėlesnių metų patikslintų kvotų, kol bus kompensuotas visas kiekis, kuriuo viršytos kvotos;

                     (10)

                     vėliau gali būti padaryta atnaujinimų ar pataisymų, jei bus nustatyta, kad šiais ar ankstesniais metais valstybės narės padarė klaidų ar praleidimų pagal Reglamento (EB) Nr. 1224/2009 33 straipsnį deklaruotuose laimikio kiekiuose, arba pateikė neteisingus duomenis;

                     (11)

                     todėl Įgyvendinimo reglamentas (ES) 2019/1726 turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamentuose (ES) 2018/1628, (ES) 2018/2025, (ES) 2018/2058 ir (ES) 2019/124 nustatytos 2019 m. žvejybos kvotos, kurios nurodytos šio reglamento I priede, sumažinamos taikant tame priede nustatytus išskaitytinus alternatyvių išteklių kiekius.

            2 straipsnis
            Įgyvendinimo reglamento (ES) 2019/1726 priedas pakeičiamas šio reglamento II priedo tekstu.

            3 straipsnis
            Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 22 d.

                  Komisijos vardu

                  Pirmininkė

               Ursula VON DER LEYEN

            (1)  OL L 343, 2009 12 22, p. 1.

            (2)  2016 m. gruodžio 12 d. Tarybos reglamentas (ES) 2016/2285, kuriuo 2017 m. ir 2018 m. nustatomos Sąjungos žvejybos laivams taikomos tam tikrų giliavandenių žuvų išteklių žvejybos galimybės ir iš dalies keičiamas Tarybos reglamentas (ES) 2016/72 (OL L 344, 2016 12 17, p. 32).

            (3)  2017 m. spalio 27 d. Tarybos reglamentas (ES) 2017/1970, kuriuo nustatomos tam tikrų žuvų išteklių ir žuvų išteklių grupių žvejybos Baltijos jūroje galimybės 2018 m. ir iš dalies keičiamas Reglamentas (ES) 2017/127 (OL L 281, 2017 10 31, p. 1).

            (4)  2017 m. gruodžio 11 d. Tarybos reglamentas (ES) 2017/2360, kuriuo nustatomos 2018 m. tam tikrų žuvų išteklių ir žuvų išteklių grupių žvejybos Juodojoje jūroje galimybės (OL L 337, 2017 12 19, p. 1).

            (5)  2018 m. sausio 23 d. Tarybos reglamentas (ES) 2018/120, kuriuo 2018 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams, ir iš dalies keičiamas Reglamentas (ES) 2017/127 (OL L 27, 2018 1 31, p. 1).

            (6)  2018 m. spalio 30 d. Tarybos reglamentas (ES) 2018/1628, kuriuo nustatomos 2019 m. tam tikrų žuvų išteklių ir žuvų išteklių grupių žvejybos Baltijos jūroje galimybės ir iš dalies keičiamos Reglamento (ES) 2018/120 nuostatos dėl tam tikrų žvejybos galimybių kituose vandenyse (OL L 272, 2018 10 31, p. 1).

            (7)  2018 m. gruodžio 17 d. Tarybos reglamentas (ES) 2018/2025, kuriuo 2019 ir 2020 m. Sąjungos žvejybos laivams nustatomos tam tikrų giliavandenių žuvų išteklių žvejybos galimybės (OL L 325, 2018 12 20, p. 7).

            (8)  2018 m. gruodžio 17 d. Tarybos reglamentas (ES) 2018/2058, kuriuo 2019 metams nustatomos tam tikrų žuvų išteklių ir žuvų išteklių grupių žvejybos Juodojoje jūroje galimybės (OL L 329, 2018 12 27, p. 8).

            (9)  2019 m. sausio 30 d. Tarybos reglamentas (ES) 2019/124, kuriuo 2019 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 29, 2019 1 31, p. 1).

            (10)  2019 m. spalio 15 d. Komisijos įgyvendinimo reglamentas (ES) 2019/1726 dėl tam tikrų žuvų išteklių 2019 m. žvejybos kvotų sumažinimo atsižvelgiant į ankstesniais metais viršytas žvejybos kvotas (OL L 263, 2019 10 16, p. 3).

            (11)  Komisijos komunikatas „Išskaitymo iš kvotų pagal Reglamento (EB) Nr. 1224/2009 105 straipsnio 1, 2 ir 5 dalis gairės“ (2012/C 72/07) (OL C 72, 2012 3 10, p. 27).

            (12)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).

            I PRIEDAS

               2019 M. IŠSKAITYMAI IŠ ALTERNATYVIŲ IŠTEKLIŲ ŽVEJYBOS KVOTŲ

                        PERŽVEJOTI IŠTEKLIAI

                        ALTERNATYVŪS IŠTEKLIAI

                        Valstybė narė

                        Rūšies kodas

                        Rajono kodas

                        Rūšies pavadinimas

                        Rajono pavadinimas

                        Kiekis, kurio negalima išskaityti iš peržvejotų išteklių 2019 m. žvejybos kvotos (kilogramais)

                        Valstybė narė

                        Rūšies kodas

                        Rajono kodas

                        Rūšies pavadinimas

                        Rajono pavadinimas

                        Kiekis, išskaitytinas iš alternatyvių išteklių 2019 m. žvejybos kvotos (kilogramais)

                           ES

                        GHL

                        1N2AB.

                        Juodieji paltusai

                        1 ir 2 parajonių Norvegijos vandenys

                        41 604

                           ES

                        HAD

                        1N2AB.

                        Juodadėmės menkės

                        1 ir 2 parajonių Norvegijos vandenys

                        26 783

                        COD

                        1N2AB.

                        Atlantinės menkės

                        1 ir 2 parajonių Norvegijos vandenys

                        3 418

                        RED

                        1N2AB.

                        Paprastieji jūriniai ešeriai

                        1 ir 2 parajonių Norvegijos vandenys

                        6 786

                        RED

                        51214D

                        Paprastieji jūriniai ešeriai

                        5 parajonio Sąjungos ir tarptautiniai vandenys; 12 ir 14 parajonių tarptautiniai vandenys

                        4 617

                           FR

                        GHL

                        1N2AB.

                        Juodieji paltusai

                        1 ir 2 parajonių Norvegijos vandenys

                        15 380

                           FR

                        RED

                        1N2AB.

                        Paprastieji jūriniai ešeriai

                        1 ir 2 parajonių Norvegijos vandenys

                        15 380

                           NL

                        WHG

                        56–14

                        Paprastieji merlangai

                        6 parajonis; 5b kvadrato Sąjungos ir tarptautiniai vandenys; 12 ir 14 parajonių tarptautiniai vandenys

                        4 492

                           NL

                        WHG

                        2AC4.

                        Paprastieji merlangai

                        4 parajonis; 2a kvadrato Sąjungos vandenys

                        4 492

                           UK

                        RHG

                        5B67-

                        Šiauriniai grenadieriai

                        Vb kvadrato, VI ir VII parajonių Sąjungos ir tarptautiniai vandenys

                        5 016

                           UK

                        RNG

                        5B67-

                        Bukasnukiai ilgauodegiai grenadieriai

                        5b kvadrato, 6 ir 7 parajonių Sąjungos ir tarptautiniai vandenys

                        5 016

            II PRIEDAS
            Įgyvendinimo reglamento (ES) 2019/1726 priedas pakeičiamas taip:

                     „PRIEDAS

                        2019 M. IŠSKAITYMAI IŠ ŽVEJYBOS KVOTŲ

                                 Valstybė narė

                                 Rūšies kodas

                                 Rajono kodas

                                 Rūšies pavadinimas

                                 Rajono pavadinimas

                                 Pradinė 2018 m. kvota (kilogramais)

                                 2018 m. leidžiamas iškrauti kiekis (bendras patikslintas kiekis kilogramais) (1)

                                 Bendras 2018 m. Laimikis (kilogramais)

                                 Panaudotas kvotos kiekis, palyginti su leidžiamu iškrauti kiekiu

                                 Žvejybos kvotos perviršis, palyginti su leidžiamu iškrauti kiekiu (kilogramais)

                                 Daugiklis (2)

                                 Papildomas daugiklis (3)
                                     (4)

                                 Išskaitymų likutis iš ankstesnių metų (5) (kilogramais)

                                 Iš 2019 (6) ir vėlesnių metų žvejybos kvotų išskaitytinas kiekis (kilogramais)

                                 Iš peržvejotų išteklių 2019 m. žvejybos kvotų išskaitytinas kiekis (7) (kilogramais)

                                 Iš alternatyvių išteklių 2019 m. žvejybos kvotų pagal Reglamento (ES) 2019/1726 (8) I priedą išskaitytinas kiekis (kilogramais)

                                 Iš 2020 m. ir vėlesnių metų žvejybos kvotų išskaitytinas kiekis (kilogramais)

                                    BE

                                 GUQ

                                 7FG.

                                 Šlakuotosios rajos

                                 7f ir 7g kvadratų Sąjungos vandenys

                                 14 000

                                 15 400

                                 19 888

                                 129,14 %

                                 4 488

                                 1,00

                                 /

                                 /

                                 4 488

                                 4 488

                                 /

                                 /

                                    BE

                                 RJU

                                 07D. (9)

                                 Marmurinės rombinės rajos

                                 7d kvadrato Sąjungos vandenys

                                 2 000

                                 969

                                 1 394

                                 143,86 %

                                 425 (10)

                                 Netaikoma

                                 Netaikoma

                                 2 617

                                 2 617

                                 2 617

                                 /

                                 /

                                    DE

                                 COD

                                 3BC+24

                                 Atlantinės menkės

                                 22–24 pakvadračiai

                                 1 194 000

                                 1 349 400

                                 1 393 360

                                 103,26 %

                                 43 960

                                 /

                                 C (11)

                                 /

                                 43 960

                                 43 960

                                 /

                                 /

                                    DK

                                 COD

                                 3BC+24

                                 Atlantinės menkės

                                 22–24 pakvadračiai

                                 2 444 000

                                 2 594 270

                                 2 617 780

                                 100,91 %

                                 23 510

                                 /

                                 C (11)

                                 /

                                 23 510

                                 23 510

                                 /

                                 /

                                    ES

                                 BET

                                 ATLANT

                                 Didžiaakiai tunai

                                 Atlanto vandenynas

                                 9 791 920

                                 9 281 920

                                 9 756 069

                                 105,11 %

                                 474 149

                                 /

                                 C (11)

                                 /

                                 474 149

                                 474 149

                                 /

                                 /

                                    ES

                                 GHL

                                 1N2AB.

                                 Juodieji paltusai

                                 1 ir 2 parajonių Norvegijos vandenys

                                 /

                                 0

                                 27 736

                                 Netaikoma

                                 27 736

                                 1,00

                                 A

                                 /

                                 41 604

                                 /

                                 41 604

                                 /

                                    ES

                                 GHL

                                 N3LMNO

                                 Juodieji paltusai

                                 NAFO 3LMNO kvadratas

                                 4 534 000

                                 4 496 772

                                 4 508 020

                                 100,25 %

                                 11 248

                                 /

                                 A (11) + C (11)

                                 /

                                 11 248

                                 11 248

                                 /

                                 /

                                    ES

                                 NEP

                                 *07U16

                                 Norveginiai omarai

                                 ICES 7 parajonio 16 funkcinis vienetas

                                 825 000

                                 155 000

                                 158 375

                                 102,18 %

                                 3 375

                                 /

                                 /

                                 /

                                 3 375

                                 3 375

                                 /

                                 /

                                    ES

                                 RJU

                                 9-C.

                                 Marmurinės rombinės rajos

                                 9 parajonio Sąjungos vandenys

                                 15 000

                                 15 000

                                 17 067

                                 113,78 %

                                 2 067

                                 1,00

                                 /

                                 /

                                 2 067

                                 0

                                 /

                                 2 067

                                    ES

                                 YFT

                                 IOTC

                                 Gelsvauodegiai tunai

                                 IOTC kompetencijos rajonas

                                 45 682 000

                                 45 354 940

                                 44 964 373

                                 99,14 %

                                 - 390 567  (12)

                                 Netaikoma

                                 Netaikoma

                                 2 138 460

                                 2 138 460

                                 2 138 460

                                 /

                                 /

                                    EE

                                 COD

                                 N3M.

                                 Atlantinės menkės

                                 NAFO 3M kvadratas

                                 124 000

                                 916 170

                                 953 232

                                 104,05 %

                                 37 062

                                 /

                                 /

                                 /

                                 37 062

                                 37 062

                                 /

                                 /

                                    FR

                                 GHL

                                 1N2AB.

                                 Juodieji paltusai

                                 1 ir 2 parajonių Norvegijos vandenys

                                 /

                                 0

                                 18 084

                                 Netaikoma

                                 18 084

                                 1,00

                                 /

                                 /

                                 18 084

                                 2 704  (13)

                                 15 380

                                 /

                                    IE

                                 HER

                                 07A/MM

                                 Atlantinės silkės

                                 7a kvadratas

                                 1 826 000

                                 1 850 311

                                 1 979 666

                                 106,99 %

                                 129 355

                                 /

                                 /

                                 /

                                 129 355

                                 129 355

                                 /

                                 /

                                    IE

                                 MAC

                                 2CX14-

                                 Atlantinės skumbrės

                                 6, 7 parajoniai, 8a, 8b, 8d ir 8e kvadratai; 5b kvadrato Sąjungos ir tarptautiniai vandenys; 2a kvadrato, 12 ir 14 parajonių tarptautiniai vandenys

                                 69 141 000

                                 66 541 055

                                 66 965 925

                                 100,64 %

                                 424 870

                                 /

                                 /

                                 /

                                 424 870

                                 424 870

                                 /

                                 /

                                    NL

                                 POK

                                 2C3A4

                                 Ledjūrio menkės

                                 3a kvadratas ir 4 parajonis; 2a kvadrato Sąjungos vandenys

                                 110 000

                                 210 994

                                 265 115

                                 125,65 %

                                 54 121

                                 1,00

                                 /

                                 /

                                 54 121

                                 54 121

                                 /

                                 /

                                    NL

                                 WHG

                                 56–14

                                 Paprastieji merlangai

                                 6 parajonis; 5b kvadrato Sąjungos ir tarptautiniai vandenys; 12 ir 14 parajonių tarptautiniai vandenys

                                 /

                                 0

                                 4 492

                                 Netaikoma

                                 4 492

                                 1,00

                                 /

                                 /

                                 4 492

                                 /

                                 4 492

                                 /

                                    PL

                                 COD

                                 3BC+24

                                 Atlantinės menkės

                                 22–24 pakvadračiai

                                 654 000

                                 786 200

                                 858 164

                                 109,15 %

                                 71 964

                                 /

                                 C (11)

                                 32 331

                                 104 295

                                 104 295

                                 /

                                 /

                                    PT

                                 ALF

                                 3X14-

                                 Paprastieji beriksai

                                 III, IV, V, VI, VII, VIII, IX, X, XII ir XIV parajonių Sąjungos ir tarptautiniai vandenys

                                 182 000

                                 179 044

                                 184 010

                                 102,77 %

                                 4 966

                                 /

                                 /

                                 /

                                 4 966

                                 4 966

                                 /

                                 /

                                    PT

                                 BET

                                 ATLANT

                                 Didžiaakiai tunai

                                 Atlanto vandenynas

                                 3 717 470

                                 4 152 470

                                 4 405 184

                                 106,09 %

                                 252 714

                                 /

                                 C (11)

                                 /

                                 252 714

                                 252 714

                                 /

                                 /

                                    PT

                                 BFT

                                 AE45WM

                                 Paprastieji tunai

                                 Atlanto vandenynas, į rytus nuo 45° vakarų ilgumos, ir Viduržemio jūra

                                 470 190

                                 437 190

                                 450 343

                                 103,01 %

                                 13 153

                                 /

                                 C (11)

                                 /

                                 13 153

                                 13 153

                                 /

                                 /

                                    PT

                                 BUM

                                 ATLANT

                                 Atlantiniai marlinai

                                 Atlanto vandenynas

                                 50 440

                                 45 428

                                 74 337

                                 163,64 %

                                 28 909

                                 1,00

                                 A

                                 /

                                 43 364

                                 43 364

                                 /

                                 /

                                    PT

                                 RJU

                                 9-C.

                                 Marmurinės rombinės rajos

                                 9 parajonio Sąjungos vandenys

                                 15 000

                                 33 000

                                 36 295

                                 109,98 %

                                 3 295

                                 /

                                 /

                                 /

                                 3 295

                                 3 295

                                 /

                                 /

                                    UK

                                 COD

                                 N1GL14

                                 Atlantinės menkės

                                 NAFO 1F kvadrato Grenlandijos vandenys ir 5, 12 bei 14 parajonių Grenlandijos vandenys

                                 382 000

                                 497 520

                                 512 187

                                 102,95 %

                                 14 667

                                 /

                                 /

                                 /

                                 14 667

                                 10 500

                                 /

                                 4 167

                                    UK

                                 GHL

                                 1N2AB.

                                 Juodieji paltusai

                                 1 ir 2 parajonių Norvegijos vandenys

                                 25 000

                                 22 000

                                 24 434

                                 111,06 %

                                 2 434

                                 1,00

                                 /

                                 /

                                 2 434

                                 2 434

                                 /

                                 /

                                    UK

                                 HER

                                 4AB.

                                 Atlantinės silkės

                                 4 parajonio į šiaurę nuo 53° 30′ šiaurės platumos Sąjungos ir Norvegijos vandenys

                                 79 381 000

                                 84 694 795

                                 84 739 599

                                 100,05 %

                                 44 804

                                 /

                                 /

                                 /

                                 44 804

                                 44 804

                                 /

                                 /

                                    UK

                                 MAC

                                 2CX14-

                                 Atlantinės skumbrės

                                 6, 7 parajoniai, 8a, 8b, 8d ir 8e kvadratai; 5b kvadrato Sąjungos ir tarptautiniai vandenys; 2a kvadrato, 12 ir 14 parajonių tarptautiniai vandenys

                                 190 143 000

                                 186 253 028

                                 189 644 893

                                 101,82 %

                                 3 391 865

                                 /

                                 A (11)

                                 /

                                 3 391 865

                                 3 391 865

                                 /

                                 /

                                    UK

                                 POK

                                 1N2AB.

                                 Ledjūrio menkės

                                 1 ir 2 parajonių Norvegijos vandenys

                                 182 000

                                 459 700

                                 463 509

                                 100,83 %

                                 3 809

                                 /

                                 /

                                 /

                                 3 809

                                 3 809

                                 /

                                 /

                                    UK

                                 RHG

                                 5B67-

                                 Šiauriniai grenadieriai

                                 Vb kvadrato, VI ir VII parajonių Sąjungos ir tarptautiniai vandenys

                                 1 510

                                 1 510

                                 7 588

                                 502,52 %

                                 6 078

                                 1,00

                                 /

                                 /

                                 6 078

                                 1 062

                                 5 016  (14)

                                 /

                                    UK

                                 WHG

                                 56–14

                                 Paprastieji merlangai

                                 6 parajonis; 5b kvadrato Sąjungos ir tarptautiniai vandenys; 12 ir 14 parajonių tarptautiniai vandenys

                                 122 000

                                 124 060

                                 139 470

                                 112,42 %

                                 15 410

                                 1,00

                                 /

                                 /

                                 15 410

                                 15 410

                                 /

                                 /

               “

               (1)  Valstybėms narėms pagal atitinkamus žvejybos galimybių reglamentus skirtos žvejybos kvotos, atsižvelgus į žvejybos galimybių mainus pagal Europos Parlamento ir Tarybos reglamento (ES) Nr. 1380/2013 (OL L 354, 2013 12 28, p. 22) 16 straipsnio 8 dalį, kvotų iš 2017 m. į 2018 m. perkėlimą pagal Tarybos reglamento (EB) Nr. 847/96 (OL L 115, 1996 5 9, p. 3) 4 straipsnio 2 dalį ir pagal Reglamento (ES) Nr. 1380/2013 15 straipsnio 9 dalį arba žvejybos galimybių perskirstymą ir išskaitymą pagal Reglamento (EB) Nr. 1224/2009 37 ir 105 straipsnius.

               (2)  Kaip nustatyta Reglamento (EB) Nr. 1224/2009 105 straipsnio 2 dalyje. Visais atvejais, kai perviršis yra ne didesnis nei 100 tonų, išskaitytinas kiekis lygus perviršiui, padaugintam iš 1,00.

               (3)  Kaip nustatyta Reglamento (EB) Nr. 1224/2009 105 straipsnio 3 dalyje, su sąlyga, kad perviršis yra didesnis nei 10 %.

               (4)  Raidė „A“ reiškia, kad dėl 2016, 2017 ir 2018 m. iš eilės viršytų kvotų taikytas papildomas 1,5 daugiklis. Raidė „C“ reiškia, kad buvo taikytas papildomas 1,5 daugiklis, nes ištekliams taikomas daugiametis planas.

               (5)  Iš ankstesnių metų likęs kiekis.

               (6)  2019 m. išskaitytinas kiekis.

               (7)  2019 m. išskaitytinas kiekis, kurį būtų galima išskaityti atsižvelgiant į 2019 m. spalio 22 d. turimą kvotą.

               (8)  OL L 263, 2019 10 16, p. 3.

               (9)  Išskaitytina iš RJU/7DE (7d ir 7e kvadratų Sąjungos vandenys) kvotos.

               (10)  Į mažesnius už vieną toną kiekius neatsižvelgiama.

               (11)  Papildomas daugiklis netaikomas, nes perviršis yra ne didesnis nei 10 % leidžiamo iškrauti kiekio.

               (12)  Šiuo nepanaudotu kiekiu negalima sumažinti išskaitytino kiekio, nes Reglamento (EB) Nr. 847/96 4 straipsnis YFT/IOTC ištekliams netaikomas.

               (13)  Prancūzija neturėjo pradinės šių peržvejotų išteklių kvotos, tačiau ji atliko žvejybos galimybių mainus pagal Reglamento (ES) Nr. 1380/2013 16 straipsnio 8 dalį, todėl perviršį galima iš dalies išskaityti iš tų pačių išteklių.

               (14)  Išskaitytina iš RNG/5B67- (bukasnukiai ilgauodegiai grenadieriai – Vb kvadrato, VI ir VII parajonių Sąjungos ir tarptautiniai vandenys).


title: Komisijos Įgyvendinimo Reglamentas (ES) 2020/111 2020 m. sausio 13 d. kuriuo iš dalies keičiamos Įgyvendinimo reglamento (ES) 2015/1998 nuostatos dėl civilinės aviacijos saugumo įrangos patvirtinimo ir dėl trečiųjų šalių, pripažintų taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams

text:
27.1.2020

                  LT

                  Europos Sąjungos oficialusis leidinys

                  L 21/1

         KOMISIJOS ĮGYVENDINIMO REGLAMENTAS (ES) 2020/111
         2020 m. sausio 13 d.
         kuriuo iš dalies keičiamos Įgyvendinimo reglamento (ES) 2015/1998 nuostatos dėl civilinės aviacijos saugumo įrangos patvirtinimo ir dėl trečiųjų šalių, pripažintų taikančiomis saugumo standartus, lygiaverčius bendriesiems pagrindiniams civilinės aviacijos saugumo standartams
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. kovo 11 d. Europos Parlamento ir Tarybos reglamentą (EB) Nr. 300/2008 dėl civilinės aviacijos saugumo bendrųjų taisyklių, panaikinantį Reglamentą (EB) Nr. 2320/2002 (1), ypač į jo 4 straipsnio 3 dalį,
         kadangi:

                     (1)

                     Komisijos reglamentu (EB) Nr. 272/2009 (2) papildomi Reglamento (EB) Nr. 300/2008 priede nustatyti bendrieji pagrindiniai civilinės aviacijos saugumo standartai;

                     (2)

                     Reglamentu (EB) Nr. 272/2009 Komisijai pavedama užduotis pripažinti trečiųjų šalių saugumo standartų lygiavertiškumą pagal to reglamento priedo E dalyje išdėstytus kriterijus;

                     (3)

                     Komisijos įgyvendinimo reglamento (ES) 2015/1998 (3) priede išvardytos trečiosios šalys, pripažintos taikančiomis saugumo standartus, lygiaverčius bendriesiems pagrindiniams standartams;

                     (4)

                     Komisija įsitikino, kad Serbijos Respublikos Belgrado Nikolos Teslos oro uostas atitinka Reglamento (EB) Nr. 272/2009 priedo E dalyje išdėstytus kriterijus;

                     (5)

                     Komisija įsitikino, kad Izraelio Valstybės Ben Guriono tarptautinis oro uostas atitinka Reglamento (EB) Nr. 272/2009 priedo E dalyje išdėstytus kriterijus, susijusius su orlaivių saugumu ir keleivių bei rankinio bagažo tikrinimu;

                     (6)

                     Reglamente (EB) Nr. 300/2008 nurodytos išsamios bendrųjų pagrindinių standartų įgyvendinimo priemonės apima civilinės aviacijos saugumo įrangos patvirtinimo ir naudojimo procedūras;

                     (7)

                     kad bendrieji pagrindiniai aviacijos saugumo standartai būtų kuo geriau įgyvendinti, reikėtų suderinti veiksmus, kurių imamasi siekiant užtikrinti, kad civilinės aviacijos saugumo įranga atitiktų reikiamus eksploatavimo charakteristikų standartus;

                     (8)

                     būtina civilinės aviacijos saugumo įrangos patvirtinimo sąlyga Komisija laiko Europos civilinės aviacijos konferencijos nustatytą bendrą vertinimo procedūrą. Todėl pagal šią procedūrą įvertintai saugumo įrangai turėtų būti taikoma ES patvirtinimo sistema, kurią sudaro žymėjimas regimuoju spaudu ir įrašymas į bendrą Sąjungos duomenų bazę, suteikiantys galimybę iš karto naudoti civilinės aviacijos saugumo įrangą visoje Sąjungoje;

                     (9)

                     kadangi galutinis civilinės aviacijos įrangos patvirtinimas atliekamas priimant teisės aktą, turėtų būti teisiškai leidžiama tokią saugumo įrangą įrengti ir naudoti dar iki galutinio patvirtinimo, suteikus jai statusą „Laukiama“;

                     (10)

                     todėl Įgyvendinimo reglamentas (ES) 2015/1998 turėtų būti atitinkamai iš dalies pakeistas;

                     (11)

                     šiame reglamente nustatytos priemonės atitinka Reglamento (EB) Nr. 300/2008 19 straipsniu įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2015/1998 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Tačiau šio reglamento priedo 1 punkto b papunktis ir 2 punkto b papunktis taikomi nuo 2020 m. balandžio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 13 d.

                  Komisijos vardu

                  Pirmininkė

               Ursula VON DER LEYEN

            (1)  OL L 97, 2008 4 9, p. 72.

            (2)  2009 m. balandžio 2 d. Komisijos reglamentas (EB) Nr. 272/2009, kuriuo papildomi Europos Parlamento ir Tarybos reglamento (EB) Nr. 300/2008 priede nustatyti bendrieji pagrindiniai civilinės aviacijos saugumo standartai (OL L 91, 2009 4 3, p. 7).

            (3)  2015 m. lapkričio 5 d. Komisijos įgyvendinimo reglamentas (ES) 2015/1998, kuriuo nustatomos išsamios bendrųjų pagrindinių aviacijos saugumo standartų įgyvendinimo priemonės (OL L 299, 2015 11 14, p. 1).

            PRIEDAS
            Įgyvendinimo reglamento (ES) 2015/1998 priedas iš dalies keičiamas taip:

                        1)

                        3 skyriaus 3-B priedėlyje pateiktas sąrašas iš dalies keičiamas taip:

                                    a)

                                    po įrašo, kuriame nurodyta Juodkalnija, įterpiamas šis įrašas:
                                    „Serbijos Respublika (Belgrado Nikolos Teslos oro uostas)“;

                                    b)

                                    po įrašo, kuriame nurodytas Singapūras, įterpiamas šis įrašas:
                                    „Izraelio Valstybė (Ben Guriono tarptautinis oro uostas)“;

                        2)

                        4 skyriaus 4-B priedėlyje pateiktas sąrašas iš dalies keičiamas taip:

                                    a)

                                    po įrašo, kuriame nurodyta Juodkalnija, įterpiamas šis įrašas:
                                    „Serbijos Respublika (Belgrado Nikolos Teslos oro uostas)“;

                                    b)

                                    po įrašo, kuriame nurodytas Singapūras, įterpiamas šis įrašas:
                                    „Izraelio Valstybė (Ben Guriono tarptautinis oro uostas)“;

                        3)

                        5 skyriaus 5-A priedėlyje pateiktame sąraše po įrašo, kuriame nurodyta Juodkalnija, įterpiamas šis įrašas:
                        „Serbijos Respublika (Belgrado Nikolos Teslos oro uostas)“;

                        4)

                        6 skyriaus 6-F priedėlyje pateiktame sąraše po įrašo, kuriame nurodyta Juodkalnija, įterpiamas šis įrašas:
                        „Serbijos Respublika“;

                        5)

                        12 skyriaus 12.0 skirsnis pakeičiamas taip:
                        „12.0.   BENDROSIOS NUOSTATOS IR SAUGUMO ĮRANGOS PATVIRTINIMAS
                        12.0.1.   Bendrosios nuostatos

                                    12.0.1.1.

                                    Institucija, operatorius ar subjektas, naudojantis įrangą priemonėms, už kurias institucija, operatorius ar subjektas yra atsakingas pagal Reglamento (EB) Nr. 300/2008 10 straipsnyje nurodytą nacionalinę civilinės aviacijos saugumo programą, įgyvendinti, užtikrina tokios įrangos atitiktį šiame skyriuje nustatytiems standartams.
                                    Šiame skyriuje nurodytą informaciją, kuri yra įslaptinta pagal Sprendimą (ES, Euratomas) 2015/444 (*1), atitinkama institucija gamintojams teikia pagal būtinybės žinoti principą.

                                    12.0.1.2.

                                    Turi būti atliekami įprastiniai kiekvieno saugumo įrenginio bandymai.

                                    12.0.1.3.

                                    Įrangos gamintojai pateikia įrangos naudojimo instrukcijas ir įranga vertinama ir naudojama pagal jas.

                                    12.0.1.4.

                                    Jei kartu naudojama kelių rūšių saugumo įranga, kiekviena jų atskirai ir visos jos kartu kaip sistema turi atitikti nustatytas specifikacijas ir šiame skyriuje nustatytus standartus.

                                    12.0.1.5.

                                    Įranga išdėstoma, įrengiama ir prižiūrima pagal įrangos gamintojo reikalavimus.

                              12.0.2.   Saugumo įrangos patvirtinimas

                                    12.0.2.1.

                                    Nedarant poveikio 12.0.5 punkto nuostatoms, toliau nurodyta saugumo įranga po 2020 m. spalio 1 d. gali būti įrengiama tik jei jai yra suteiktas 12.0.2.5 punkte nurodytas ES spaudo ženklas arba 12.0.2.6 punkte nurodytas statusas „Laukiama ES spaudo ženklo suteikimo“:

                                                a)

                                                arkiniai metalo ieškikliai;

                                                b)

                                                sprogmenų aptikimo sistemos įranga;

                                                c)

                                                mažo kiekio sprogstamųjų medžiagų ieškikliai;

                                                d)

                                                skystųjų sprogmenų aptikimo sistemos įranga;

                                                e)

                                                metalo ieškikliai;

                                                f)

                                                kūno skeneriai;

                                                g)

                                                batų skenavimo įranga;

                                                h)

                                                sprogstamųjų medžiagų garų aptikimo įranga.

                                    12.0.2.2.

                                    Komisija patvirtina 12.0.2.1 punkte išvardytą saugumo įrangą ir suteikia jai ES spaudo ženklą.

                                    12.0.2.3.

                                    ES spaudo ženklas gali būti suteikiamas tik bandymų centruose, kuriems atitinkama institucija taiko kokybės kontrolės priemones pagal Europos civilinės aviacijos konferencijos nustatytą bendrą vertinimo procedūrą, išbandytai saugumo įrangai.

                                    12.0.2.4.

                                    Suteikti ES spaudo ženklą saugumo įrangai Komisija gali tik gavusi atitinkamos įrangos bandymų ataskaitas arba pagal Europos civilinės aviacijos konferencijos nustatytą bendrą vertinimo procedūrą parengtas 2 lygio ataskaitas.
                                    Komisija gali prašyti pateikti papildomos su bandymų ataskaitomis susijusios informacijos.

                                    12.0.2.5.

                                    ES spaudo ženklą Komisija gali suteikti pagal Europos civilinės aviacijos konferencijos nustatytą bendrą vertinimo procedūrą patvirtintai saugumo įrangai. Tokia įranga automatiškai atitinka ES spaudo ženklo suteikimo sąlygas ir iki galutinio patvirtinimo jai suteikiamas laikinas statusas „Laukiama ES spaudo ženklo suteikimo“.
                                    Saugumo įrangą, kuriai suteiktas statusas „Laukiama ES spaudo ženklo suteikimo“, leidžiama įrengti ir naudoti.

                              12.0.3.   ES spaudo ženklas ir Sąjungos tiekimo grandinės saugumo duomenų bazės dalis „Saugumo įranga“

                                    12.0.3.1.

                                    12.0.2.1 punkte išvardyta saugumo įranga, kuriai suteiktas ES spaudo ženklas, įrašoma į Sąjungos tiekimo grandinės saugumo duomenų bazės dalį „Saugumo įranga“.

                                    12.0.3.2.

                                    Gamintojai pažymi Komisijos patvirtintą saugumo įrangą ES spaudo ženklu – jis turi būti matomas ant vieno iš įrangos paviršių.

                                    12.0.3.3.

                                    Įrengiamos ES spaudo ženklu pažymėtos įrangos aparatinė ir programinė versijos turi atitikti įrangos aprašymą Sąjungos tiekimo grandinės saugumo duomenų bazės dalyje „Saugumo įranga“.

                                    12.0.3.4.

                                    Nedarant poveikio 12.0.4 ir 12.0.5 punktų nuostatoms, ES spaudo ženklu pažymėta saugumo įranga yra pripažįstama tarpusavyje ir laikoma tinkama teikti, įrengti ir naudoti visose valstybėse narėse.

                                    12.0.3.5.

                                    Komisija tvarko Sąjungos tiekimo grandinės saugumo duomenų bazės dalį „Saugumo įranga“.

                                    12.0.3.6.

                                    Įrašą Sąjungos tiekimo grandinės saugumo duomenų bazės dalyje „Saugumo įranga“ sudaro ši informacija:

                                                a)

                                                unikalus raidinis skaitmeninis identifikavimo kodas;

                                                b)

                                                gamintojo pavadinimas;

                                                c)

                                                įrangos pavadinimas;

                                                d)

                                                detalūs konfigūracijos duomenys, apimantys bent:

                                                            i)

                                                            aparatinės įrangos versiją;

                                                            ii)

                                                            aptikimo algoritmą;

                                                            iii)

                                                            jei aktualu, sistemos programinės įrangos versiją;

                                                            iv)

                                                            jei aktualu, pagalbinės aparatinės įrangos versiją;

                                                            v)

                                                            jei aktualu, įrangos naudojimo instrukcijų versiją;

                                                e)

                                                standartas, kurį atitinka įranga;

                                                f)

                                                viena iš šių įrangos statuso nuorodų:

                                                            i)

                                                            „Suteiktas ES spaudo ženklas“;

                                                            ii)

                                                            „Laukiama ES spaudo ženklo suteikimo“;

                                                            iii)

                                                            „ES spaudo ženklo galiojimas sustabdytas“;

                                                            iv)

                                                            „ES spaudo ženklo galiojimas panaikintas“;

                                                            v)

                                                            „ES spaudo ženklas nebegalioja“;

                                                g)

                                                įrangos statuso suteikimo data.

                              12.0.4.   ES spaudo ženklo galiojimo sustabdymas ir panaikinimas

                                    12.0.4.1.

                                    Valstybių narių prašymu arba savo iniciatyva Komisija gali be išankstinio įspėjimo sustabdyti saugumo įrangai suteikto ES spaudo ženklo arba statuso „Laukiama ES spaudo ženklo suteikimo“ galiojimą, jei gauna informacijos, rodančios, kad ta įranga neatitinka standarto, pagal kurį ji buvo patvirtinta. Tai darydama Komisija atitinkamai atnaujina Sąjungos tiekimo grandinės saugumo duomenų bazės dalyje „Saugumo įranga“ nurodytą statusą.

                                    12.0.4.2.

                                    Jei saugumo įrangai suteikto ES spaudo ženklo arba statuso „Laukiama ES spaudo ženklo suteikimo“ galiojimas sustabdomas, tos įrangos nebegalima įrengti, o jau įrengti jos vienetai naudojami taikant tinkamas papildomas kompensacines priemones.

                                    12.0.4.3.

                                    Valstybių narių prašymu arba savo iniciatyva Komisija gali panaikinti saugumo įrangai suteikto ES spaudo ženklo arba statuso „Laukiama ES spaudo ženklo suteikimo“ galiojimą, jei nebeturi pakankamų įrodymų, kad ta įranga atitinka standartą, pagal kurį ji buvo patvirtinta.

                                    12.0.4.4.

                                    Jei saugumo įrangai suteikto ES spaudo ženklo arba statuso „Laukiama ES spaudo ženklo suteikimo“ galiojimas panaikinamas arba pasibaigia, tos įrangos nebegalima naudoti nuo Sąjungos tiekimo grandinės saugumo duomenų bazės dalyje „Saugumo įranga“ nurodytos atitinkamo statuso suteikimo dienos.

                                    12.0.4.5.

                                    Komisija gali atnaujinti ES spaudo ženklo arba statuso „Laukiama ES spaudo ženklo suteikimo“ galiojimą, jei gauna informacijos, kad įranga vėl atitinka standartą, pagal kurį ji buvo patvirtinta.

                              12.0.5.   Griežtesnės saugumo įrangai taikomos priemonės ir nacionalinis patvirtinimas

                                    12.0.5.1.

                                    Valstybės narės gali nukrypti nuo tarpusavio pripažinimo principo ir taikyti saugumo įrangai griežtesnes priemones. Jos praneša Komisijai apie šias priemones, apie savo patvirtintą saugumo įrangą ir apie veiksmus, kurių imtasi siekiant užtikrinti, kad jų patvirtinta saugumo įranga atitiktų šiame skyriuje nustatytus standartus.

                                    12.0.5.2.

                                    Valstybės narės gali nukrypti nuo tarpusavio pripažinimo principo ir taikyti savo nustatytą nacionalinį saugumo įrangos patvirtinimo mechanizmą. Jos praneša Komisijai apie šį mechanizmą, apie savo patvirtintą įrangą ir apie papildomus veiksmus, kurių imtasi siekiant užtikrinti, kad saugumo įranga atitiktų šiame skyriuje nustatytus standartus.

                                    12.0.5.3.

                                    Pagal 12.0.5.1 arba 12.0.5.2 punktą nacionaliniu lygmeniu patvirtintai saugumo įrangai ES spaudo ženklas nesuteikiamas.

                           (*1)  2015 m. kovo 13 d. Komisijos sprendimas (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (OL L 72, 2015 3 17, p. 53).“;"

                        6)

                        12 skyrius papildomas šiuo 12-N priedėliu:
                        „12-N PRIEDĖLIS

                        Išsamios nuostatos, susijusios su sprogmenų batuose ieškiklių eksploatavimo charakteristikų reikalavimais, nustatytos Komisijos įgyvendinimo sprendime C(2015) 8005.“;

                        7)

                        12 skyrius papildomas šiuo 12-O priedėliu:
                        „12-O PRIEDĖLIS

                        Išsamios nuostatos, susijusios su sprogstamųjų medžiagų garų aptikimo įrangos eksploatavimo charakteristikų reikalavimais, nustatytos Komisijos įgyvendinimo sprendime C(2015) 8005.“

               (*1)  2015 m. kovo 13 d. Komisijos sprendimas (ES, Euratomas) 2015/444 dėl ES įslaptintos informacijos apsaugai užtikrinti skirtų saugumo taisyklių (OL L 72, 2015 3 17, p. 53).“;“


title: Tarybos Įgyvendinimo Reglamentas2 (ES) 2020/116 2020 m. sausio 27 d. kuriuo įgyvendinama Reglamento (ES) 2017/1770 dėl ribojamųjų priemonių atsižvelgiant į padėtį Malyje 12 straipsnio 1 dalis

text:
28.1.2020

                  LT

                  Europos Sąjungos oficialusis leidinys

                  L 22/25

         TARYBOS ĮGYVENDINIMO REGLAMENTAS2 (ES) 2020/116
         2020 m. sausio 27 d.
         kuriuo įgyvendinama Reglamento (ES) 2017/1770 dėl ribojamųjų priemonių atsižvelgiant į padėtį Malyje 12 straipsnio 1 dalis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. rugsėjo 28 d. Tarybos reglamentą (ES) 2017/1770 dėl ribojamųjų priemonių atsižvelgiant į padėtį Malyje (1), ypač į jo 12 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. rugsėjo 28 d. Taryba priėmė Reglamentą (ES) 2017/1770;

                     (2)

                     2020 m. sausio 14 d. Jungtinių Tautų Saugumo Tarybos sankcijų komitetas, įsteigtas pagal Jungtinių Tautų Saugumo Tarybos rezoliucijos 2374 (2017) 9 punktą, iš dalies pakeitė įrašus dėl penkių asmenų, kuriems taikomas turto įšaldymas;

                     (3)

                     todėl Reglamento (ES) 2017/1770 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2017/1770 I priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 27 d.

                  Tarybos vardu

                  Pirmininkė

               M. VUČKOVIĆ.

            (1)  OL L 251, 2017 9 29, p. 1.

            PRIEDAS
            Reglamento (ES) 2017/1770 I priedo 1, 2, 3, 4 ir 5 įrašai pakeičiami taip:

               „1.   AHMED AG ALBACHAR (dar žinomas kaip: Intahmado Ag Albachar)

               Pareigos: Bureau Regional d’Administration et Gestion de Kidal Humanitarinės pagalbos komisijos pirmininkas
               Gimimo data: 1963 m. gruodžio 31 d.
               Gimimo vieta: Tin-Essako, Kidalio regionas, Malis
               Pilietybė: Malio
               Nacionalinis identifikavimo numeris: 1 63 08 4 01 001 005E
               Adresas: Quartier Aliou, Kidal, Mali
               Įtraukimo į JT sąrašą data: 2019 m. liepos 10 d. (iš dalies pakeista 2019 m. gruodžio 19 d.)

                  Kita informacija: Ahmed Ag Albachar yra žinomas verslininkas, o nuo 2018 m. pradžios – Kidalio regiono gubernatoriaus specialusis patarėjas. Kaip įtakingas judėjimo Haut Conseil pour l’unité de l’Azawad (HCUA) narys, priklausantis ifogų tuaregų bendruomenei, Ahmed Ag Albachar atlieka ir tarpininko vaidmenį sukilėlių grupuočių aljanso Coordination des Mouvements de l’Azawad (CMA) ir grupuotės Ansar Dine (QDe.135) santykiuose. Įtrauktas į sąrašą pagal Saugumo Tarybos rezoliucijos 2374 (2017) 1–3 punktus (draudimas keliauti, turto įšaldymas).
               Yra nuotrauka, įtrauktina į INTERPOLO ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas:
               https://www.interpol.int/en/How-we-work/Notices/View-UN-Notices-Individuals spustelėti čia

                     Papildoma informacija

               Ahmed Ag Albachar įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui, ir pagal Rezoliucijos 2374 (2017) 8 punkto e papunktį už trukdymą teikti humanitarinę pagalbą Maliui arba ją gauti ar platinti Malyje.
               Sausio mėn. Ag Albachar pasinaudojo savo įtaka, siekdamas kontroliuoti ir pasirinkti humanitarinės pagalbos ir vystymosi projektus, įgyvendintinus Kidalio regione, subjektus, kurie juos vykdys, vykdymo vietą ir laiką. Nė viena humanitarinė operacija negali būti vykdoma be jo žinios ir negavus jo patvirtinimo. Humanitarinės pagalbos komisijos pirmininku pasiskelbęs Ag Albachar yra atsakingas už leidimų gyventi ir dirbti išdavimą pagalbos darbuotojams mainais už pinigus ar paslaugas. Komisija taip pat kontroliuoja, kurios įmonės ir asmenys gali dalyvauti konkursuose dėl nevyriausybinių organizacijų (NVO) Kidalyje reklamuojamų projektų, suteikdama Ag Albachar teisę manipuliuoti humanitarinėmis operacijomis regione ir pasirinkti tas įmones ir asmenis, kurie dirba nevyriausybinėms organizacijoms. Pagalbos paskirstymas gali būti vykdomas tik jam prižiūrint, taip nusprendžiant, kam ta pagalba bus paskirstyta.
               Be to, Albachar naudojasi bedarbiais jaunuoliais siekdamas įbauginti NVO ir iš jų prievarta gauti pinigų, taip smarkiai trukdant NVO darbui. Apskritai humanitarinės pagalbos bendruomenė Kidalyje, ypač nacionaliniai darbuotojai, kurie yra labiau pažeidžiami, dirba jausdami baimę.
               Ahmed Ag Albachar yra ir transporto įmonės „Timitrine Voyage“ bendrasavininkas; tai viena iš nedaugelio transporto įmonių, kurios paslaugomis NVO leidžiama naudotis Kidalyje. Ag Albachar kartu su daugybe kitų transporto įmonių, valdomų nedidelės įtakingų ifogų tuaregų žymių asmenų klikos, yra uzurpavę didžiąją dalį humanitarinės pagalbos Kidalyje. Be to, dėl Ag Albachar užimamos monopolinės padėties, teikti pagalbą tam tikroms bendruomenėms yra sunkiau nei kitoms.
               Albachar manipuliuoja humanitarine pagalba norėdamas patenkinti asmeninius ir HCUA politinius interesus pasitelkdamas terorą, grasindamas NVO ir kontroliuodamas jų operacijas – visa tai apsunkina pagalbos teikimą ir trukdo ją teikti, o dėl to Kidalio regione nukenčia paramos gavėjai, kuriems šios pagalbos reikia. Todėl Ahmed Ag Albachar trukdo teikti humanitarinę pagalbą Maliui arba ją gauti ar platinti Malyje.
               Savo veiksmais jis taip pat pažeidžia Malio taikos ir susitaikymo susitarimo 49 straipsnį, kuriuo šalys įpareigojamos laikytis humaniškumo, neutralumo, nešališkumo ir nepriklausomumo principų, kuriais grindžiamos humanitarinės operacijos, siekiant užkirsti kelią bet kokiam humanitarinės pagalbos naudojimui politiniais, ekonominiais ar kariniais tikslais, taip pat sudaryti palankesnes sąlygas humanitarinės pagalbos agentūroms teikti pagalbą ir užtikrinti jų darbuotojų saugumą. Todėl Albachar trukdo arba kelia grėsmę Susitarimo įgyvendinimui.“

               „2.   HOUKA HOUKA AG ALHOUSSEINI (dar žinomas kaip: a) Mohamed Ibn Alhousseyni, b) Muhammad Ibn Al-Husayn, c) Houka Houka)

               Titulas: Musulmonų teisėjas (kadis)
               Gimimo data: a) 1962 m. sausio 1 d., b) 1963 m. sausio 1 d., c) 1964 m. sausio 1 d.
               Gimimo vieta: Ariaw, Tombouctou regionas, Malis
               Pilietybė: Malio
               Įtraukimo į JT sąrašą data: 2019 m. liepos 10 d. (iš dalies pakeista 2019 m. gruodžio 19 d.)

                  Kita informacija: 2012 m. balandžio mėn. šiaurinėje Malio dalyje įsigalėjus džihadistų kalifatui, Iyad Ag Ghaly (QDi.316) paskyrė Houka Houka Ag Alhousseini Timkuktu kadžiu.
               Houka Houka glaudžiai bendradarbiavo su Hesbah – Islamo policija, kuriai vadovavo Ahmad Al Faqi Al Mahdi, nuo 2016 m. rugsėjo mėn. kalintis Tarptautinio baudžiamojo teismo sulaikymo centre Hagoje. Įtrauktas į sąrašą pagal Saugumo Tarybos rezoliucijos 2374 (2017) 1–3 punktus (draudimas keliauti, turto įšaldymas).
               Yra nuotrauka, įtrauktina į INTERPOLO ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas:
               https://www.interpol.int/en/How-we-work/Notices/View-UN-Notices-Individuals spustelėti čia

                     Papildoma informacija

               Houka Houka Ag Alhousseini įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.
               Po 2013 m. sausio mėn. įvykdytos Prancūzijos pajėgų intervencijos Houka Houka Ag Alhousseini 2014 m. sausio 17 d. buvo suimtas, bet vėliau, 2014 m. rugpjūčio 15 d., Malio valdžios institucijų paleistas į laisvę – šį veiksmą pasmerkė žmogaus teisių organizacijos.
               Nuo tada Houka Houka Ag Alhousseini gyvena į vakarus nuo Timbuktu (Essakane bendruomenė) esančiame Ariaw kaime Zouéra regione Faguibine ežero pakrantėje link Mauritanijos sienos. 2017 m. rugsėjo 27 d. jis čia oficialiai paskirtas mokytoju Timbuktu gubernatoriaus Koina Ag Ahmadou sprendimu po to, kai tokiam sprendimui įtaką lobistiniais veiksmais padarė į asmenų, kuriems taikomos sankcijos, sąrašą įtrauktas Azavado liaudies koalicijos (Coalition pour le Peuple de l’Azawad (CPA)) vadovas Mohamed Ousmane Ag Mohamidoune (MLi.003); Saugumo Tarybos komitetas Malio klausimais įtraukė pastarąjį asmenį į sąrašą 2018 m. gruodžio 20 d. dėl įvairių priežasčių, tarp kurių – veiksmai, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui. 2017 m. Mohamed Ousmane įsteigė platesnį atskilusių grupių aljansą – Coalition des Mouvements de l’Entente (CME) (Vienybės judėjimų koalicija) ir jam pirmininkavo. Steigiamojoje konferencijoje CME oficialiame pareiškime atvirai pagrasino Malio taikos ir susitaikymo susitarimo įgyvendinimui. CME taip pat dalyvavo darant kliūtis siekiant vilkinti Susitarimo įgyvendinimą darydama spaudimą Malio Vyriausybei ir tarptautinei bendruomenei, kad CME būtų įtraukta į įvairius mechanizmus, nustatytus Susitarimu.
               Houka Houka ir Mohamed Ousmane labai prisidėjo prie vienas kito iškilimo: Mohamed Ousmane sudarė palankesnes sąlygas susitikimams su Vyriausybės pareigūnais, o Houka Houka atliko labai svarbų vaidmenį, kad Timbuktu regione įsitvirtintų Ousmane įtaka. Houka Houka dalyvavo daugumoje Mohamed Ousmane nuo 2017 m. suorganizuotų bendruomenės susirinkimų, prisidėdamas prie Ousmane išgarsėjimo ir patikimumo regione, taip pat dalyvavo aljanso Coalition des Mouvements de l’Entente (CME) steigimo ceremonijoje, kurioje šią koaliciją viešai palaimino.
               Pastaruoju metu Houka Houka įtaka išsiplėtė dar labiau į rytus iki Bero regiono (Bérabich arabų bendruomenės tvirtovės, esančios už 50 km į rytus nuo Timbuktu) ir šiaurinės Timbuktu regiono dalies. Nors jis nepriklauso kadžių linijai ir kadžiu tapo tik 2012 m., Houka Houka sugebėjo išplėsti savo kaip kadžio įtaką ir savo įgaliojimus palaikyti viešąjį saugumą tam tikrose vietovėse, naudodamasis teroristinės grupės „Al-Furqan“ turtu ir baime, kurią ši organizacija kelia Timbuktu regione vykdydama kompleksinius išpuolius, nukreiptus prieš tarptautines ir Malio gynybos ir saugumo pajėgas, ir tikslinius žudymus.
               Todėl, remdamas Mohamed Ousmane ir jo daromas kliūtis Susitarimo įgyvendinimui, Houka Houka Ag Alhousseini kelia grėsmę Susitarimo įgyvendinimui ir apskritai taikai, saugumui ir stabilumui Malyje.“

               „3.   MAHRI SIDI AMAR BEN DAHA (dar žinomas kaip: a) Yoro Ould Daha, b) Yoro Ould Daya, c) Sidi Amar Ould Daha, d) Yoro)

               Pareigos: Regioninio koordinavimo mechanizmo Mécanisme opérationnel de coordination (MOC) Gao štabo viršininko pavaduotojas
               Gimimo data: 1978 m. sausio 1 d.
               Gimimo vieta: Djebock, Malis
               Pilietybė: Malio
               Nacionalinis identifikavimo numeris: 11262/1547
               Adresas: Golf Rue 708 Door 345, Gao, Mali
               Įtraukimo į JT sąrašą data: 2019 m. liepos 10 d. (iš dalies pakeista 2019 m. gruodžio 19 d.)

                  Kita informacija: Mahri Sidi Amar Ben Daha yra Gao Lehmaro arabų bendruomenės vadovas
               ir Mouvement Arabe de l’Azawad (Azavado arabų judėjimo) (MAA) Vyriausybę palaikančio sparno, susijusio su 2014 m. birželio 14 d. Alžyro judėjimo platformos koalicija (Plateforme des mouvements du 14 juin 2014 d’Alger), karinio štabo viršininkas. Įtrauktas į sąrašą pagal Saugumo Tarybos rezoliucijos 2374 (2017) 1–3 punktus (draudimas keliauti, turto įšaldymas).
               Yra nuotrauka, įtrauktina į INTERPOLO ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas:
               https://www.interpol.int/en/How-we-work/Notices/View-UN-Notices-Individuals spustelėti čia

                     Papildoma informacija

               Mahri Sidi Amar Ben Daha įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.
               Ben Daha buvo Islamo policijos, Gao mieste veikiančios tuo metu, kai miestą 2012 m. birželio–2013 m. sausio mėn. kontroliavo Mouvement pour l’unicité et le jihad en Afrique de l’Ouest (Judėjimas už vienybę ir džihadą Vakarų Afrikoje) (MUJAO) (QDe.134), aukšto rango pareigūnas. Šiuo metu Ben Daha yra regioninio koordinavimo mechanizmo – Mécanisme opérationnel de coordination (MOC) Gao štabo viršininko pavaduotojas.
               2018 m. lapkričio 12 d. Bamake veikianti platforma agitavo nedalyvauti būsimose regioninėse konsultacijose, kurias buvo numatyta surengti lapkričio 13–17 d. vadovaujantis 2018 m. kovo mėn. veiksmų gairėmis, dėl kurių 2018 m. kovo mėn. buvo susitarusios visos Taikos ir susitaikymo susitarimo šalys. Kitą dieną Gao mieste Coordination des mouvements et fronts patriotiques de résistance (CMFPR)-Plateforme (Pasipriešinimo judėjimų ir patriotinių frontų platforma) Ganda Koy padalinio karinio štabo viršininkas surengė koordinavimo susitikimą, kuriame dalyvavo MAA platformos atstovai ir kurio metu siekta užkirsti kelią konsultacijoms. Blokada buvo koordinuojama su platformos vadovybe Bamake, MAA platforma, taip pat parlamento nariu Mohamed Ould Mataly.
               2018 m. lapkričio 14–18 d. daugybė MAA platformos ir CMFPR grupuočių kovotojų kliudė rengti regionines konsultacijas. Vykdant Ben Daha nurodymus ir jam pačiam dalyvaujant, bent šeši pikapai, priklausantys Mouvement Arabe de l’Azawad (Azavado arabų judėjimui) (MAA platforma), buvo palikti priešais Gao gubernatoriaus pastatą ar netoli jo. Netoliese taip pat buvo pastebėtos dvi MAA platformai priklausančios Mozambiko registracijos numeriais pažymėtos transporto priemonės.
               2018 m. lapkričio 17 d. įvyko incidentas tarp ginkluotų elementų, kurie blokavo galimybę pateikti į gubernatoriaus pastatą, ir šalia patruliavusio Malio armijos (FAMa) patrulio, tačiau incidentą pavyko numalšinti prieš jam peraugant į konfliktą ir tampant ugnies nutraukimo susitarimo pažeidimu. Pasibaigus naujausiam derybų su Gao gubernatoriumi raundui, 2018 m. lapkričio 18 d. iš viso dvylika transporto priemonių ir ginkluotų elementų nutraukė gubernatoriaus pastato blokadą.
               2018 m. lapkričio 30 d. Ben Daha surengė arabų valstybių vidaus susitikimą Tinfandoje, kad būtų apsvarstyti saugumo ir administracinio restruktūrizavimo klausimai. Šiame susitikime taip pat dalyvavo į asmenų, kuriems taikomos sankcijos, sąrašą įtrauktas Ahmoudou Ag Asriw (MLi.001), kurį Ben Daha remia ir gina.
               Todėl veiksmingai blokuodamas diskusijas dėl svarbiausių Taikos ir susitaikymo susitarimo nuostatų, susijusių su Šiaurės Malio teritorinės struktūros reforma, Ben Daha kliudė Taikos ir susitaikymo susitarimo įgyvendinimui. Be to, Ben Daha remia asmenį, kuris įvardytas kaip keliantis grėsmę Susitarimo įgyvendinimui, nes yra susijęs su ugnies nutraukimo susitarimo pažeidimais ir dalyvauja organizuotoje nusikalstamoje veikloje.“

               „4.   MOHAMED BEN AHMED MAHRI (dar žinomas kaip a) Mohammed Rougi, b) Mohamed Ould Ahmed Deya, c) Mohamed Ould Mahri Ahmed Daya, d) Mohamed Rougie, e) Mohamed Rouggy, f) Mohamed Rouji)

               Gimimo data: 1979 m. sausio 1 d.
               Gimimo vieta: Tabankortas, Malis
               Pilietybė: Malio
               Paso Nr.: a) AA00272627 b) AA0263957
               Adresas: Bamakas, Malis
               Įtraukimo į JT sąrašą data: 2019 m. liepos 10 d. (iš dalies pakeista 2019 m. gruodžio 19 d.)

                  Kita informacija: Mohamed Ben Ahmed Mahri yra Lehmaro arabų bendruomenei Gao regione priklausantis verslininkas, kuris anksčiau bendradarbiavo su Mouvement pour l’unicité et le jihad en Afrique de l’Ouest (Judėjimu už vienybę ir džihadą Vakarų Afrikoje, MUJAO) (QDe.134). Įtrauktas į sąrašą pagal Saugumo Tarybos rezoliucijos 2374 (2017) 1–3 punktus (draudimas keliauti, turto įšaldymas).
               Yra nuotrauka, įtrauktina į INTERPOLO ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas:
               https://www.interpol.int/en/How-we-work/Notices/View-UN-Notices-Individuals spustelėti čia

                     Papildoma informacija

               Mohamed Ben Ahmed Mahri pagal Rezoliucijos 2374 (2017) 8 punkto c papunktį įtraukiamas į sąrašą dėl veikimo Rezoliucijos 2374 (2017) 8 punkto a ir b papunkčiuose nustatytų asmenų ir subjektų vardu, jų nurodymu arba kitokios paramos jiems ar jų finansavimo, be kita ko, pasinaudojant pajamomis, įgytomis organizuoto nusikalstamumo būdu, įskaitant narkotikų bei jų pirmtakų, kurių kilmės šalis yra Malis arba kurie gabenami per Malį tranzitu, gamybą ir neteisėtą prekybą, prekybą žmonėmis ir neteisėtą migrantų gabenimą, ginklų kontrabandą ir neteisėtą prekybą ginklais, taip pat neteisėtą prekybą kultūros objektais.
               2017 m. gruodžio mėn.–2018 m. balandžio mėn. Mohamed Ben Ahmed Mahri vadovavo neteisėtos prekybos operacijai, susijusiai su daugiau nei 10 tonų Maroko kilmės kanapių vežimu sunkvežimiuose šaldikliuose per Mauritaniją, Malį, Burkina Fasą ir Nigerį. 2018 m. naktį iš birželio 13 d. į 14 d. ketvirtadalis siuntos buvo konfiskuota Niamėjuje, nors buvo teigiama, kad 2018 m. naktį iš balandžio 12 d. į 13 d. konkuruojanti grupė tariamai pavogė tris ketvirtadalius siuntos.
               2017 m. gruodžio mėn. Mohamed Ben Ahmed Mahri kartu su vienu Malio piliečiu buvo Niamėjuje, kad pasirengtų operacijai. Pastarasis buvo areštuotas Niamėjuje po to, kai 2018 m. balandžio 15–16 d. kartu su dviem Maroko ir dviem Alžyro piliečiais atskrido iš Maroko, siekdamas susigrąžinti pavogtas kanapes. Buvo areštuoti ir trys jo bendrininkai, įskaitant Maroko pilietį, kuris 2014 m. Maroke buvo nuteistas penkių mėnesių laisvės atėmimo bausme už prekybą narkotikais.
               Mohamed Ben Ahmed Mahri vadovauja kanapių dervos neteisėtam pardavimui Nigeriui tiesiogiai per Šiaurės Malį, naudodamasis Groupe d’autodéfense des Touaregs Imghad et leurs allies (Tuaregų imghadų ir sąjungininkų savigynos grupės, GATIA) narių, įskaitant į asmenų, kuriems taikomos sankcijos, sąrašą įtrauktą Ahmoudou Ag Asriw (MLi.001), vedamais konvojais. Mohamed Ben Ahmed Mahri atsilygina Asriw už naudojimąsi šiais konvojais. Dėl šių konvojų dažnai įvyksta konkurentų, siejamų su Coordination des Mouvements de l’Azawad (Azavado judėjimų koordinavimo grupe, CMA), konfliktai.
               Naudodamas finansines lėšas, kurias jis gauna iš neteisėtos prekybos narkotikais, Mohamed Ben Ahmed Mahri teikia paramą ginkluotoms teroristinėms grupėms, konkrečiai į subjektų, kuriems taikomos sankcijos, sąrašą įtrauktam Al-Mourabitoun (QDe.141), bandydamas papirkti pareigūnus, kad jie paleistų sulaikytus kovotojus, ir padėdamas kovotojams integruotis į Mouvement Arabe pour l’Azawad (Azavado arabų judėjimo) MAA platformą.
               Todėl naudodamas organizuoto nusikalstamumo būdu įgytas pajamas Mohamed Ben Ahmed Mahri remia Rezoliucijos 2374 (2007) 8 punkto b papunktyje nurodytą asmenį, kuris įvardytas kaip keliantis grėsmę Malio taikos ir susitaikymo susitarimo įgyvendinimui, ir pagal Rezoliuciją 1267 į sąrašą įtrauktą teroristinę grupę.“

               „5.   MOHAMED OULD MATALY

               Pareigos: Parlamento narys
               Gimimo data: 1958 m.
               Pilietybė: Malio
               Paso Nr.: D9011156
               Adresas: Golf Rue 708 Door 345, Gao, Mali
               Įtraukimo į JT sąrašą data: 2019 m. liepos 10 d. (iš dalies pakeista 2019 m. gruodžio 19 d.)

                  Kita informacija: Mohamed Ould Mataly – buvęs Bouremo meras ir dabartinis Bouremo rinkimų apygardos parlamento narys, priklausantis politinei partijai Rassamblement pour le Mali (Prezidento Ibrahim Boubacar Keita įkurta politinė partija). Jis kilęs iš Lehmaro arabų bendruomenės ir yra įtakingas Mouvement Arabe pour l’Azawad (Azavado arabų judėjimo) (MAA) Vyriausybę palaikančio sparno, susijusio su 2014 m. birželio 14 d. Alžyro judėjimo platformos koalicija (Plateforme des mouvements du 14 juin 2014 d’Alger (Plateforme), narys. Įtrauktas į sąrašą pagal Saugumo Tarybos rezoliucijos 2374 (2017) 1–3 punktus (draudimas keliauti, turto įšaldymas).
               Yra nuotrauka, įtrauktina į INTERPOLO ir JT Saugumo Tarybos specialųjį pranešimą. Nuoroda į interneto svetainę, kurioje pateikiamas Interpolo ir JT Saugumo Tarybos specialusis pranešimas:
               https://www.interpol.int/en/How-we-work/Notices/View-UN-Notices-Individuals spustelėti čia

                     Papildoma informacija

               Mohamed Ould Mataly įtraukiamas į sąrašą pagal Rezoliucijos 2374 (2017) 8 punkto b papunktį dėl veiksmų, kuriais trukdoma arba trukdoma pernelyg ilgai delsiant, arba kuriais keliama grėsmė Susitarimo įgyvendinimui.
               2018 m. lapkričio 12 d. Bamake veikianti platforma agitavo nedalyvauti būsimose regioninėse konsultacijose, kurias buvo numatyta surengti lapkričio 13–17 d. vadovaujantis 2018 m. kovo mėn. veiksmų gairėmis, dėl kurių 2018 m. kovo mėn. buvo susitarusios visos Taikos ir susitaikymo susitarimo šalys. Kitą dieną Gao mieste Coordination des mouvements et fronts patriotiques de résistance (CMFPR)-Plateforme (Pasipriešinimo judėjimų ir patriotinių frontų platforma) Ganda Koy padalinio karinio štabo viršininkas surengė koordinavimo susitikimą, kuriame dalyvavo MAA platformos atstovai ir kurio metu siekta užkirsti kelią konsultacijoms. Blokada buvo koordinuojama su platformos vadovybe Bamake, MAA platforma, taip pat parlamento nariu Mohamed Ould Mataly.
               Blokuojant patekimą į gubernatoriaus biure šiuo laikotarpiu turėjusių vykti konsultacijų vietą taip pat dalyvavo jo artimas bendrininkas Mahri Sidi Amar Ben Daha, dar žinomas kaip Yoro Ould Daha, kuris gyvena jo namuose Gao mieste.
               Be to, Ould Mataly taip pat buvo vienas iš 2016 m. liepos 12 d. vykusių demonstracijų, nukreiptų prieš Susitarimo įgyvendinimą, iniciatorių.
               Todėl veiksmingai blokuodamas diskusijas dėl svarbiausių Taikos ir susitaikymo susitarimo nuostatų, susijusių su Šiaurės Malio teritorinės struktūros reforma, Ould Mataly kliudė Taikos ir susitaikymo susitarimo įgyvendinimui ir prisidėjo prie įgyvendinimo vilkinimo.
               Galiausiai Ould Mataly prašė paleisti jo bendruomenės narius, sulaikytus vykdant kovos su terorizmu operacijas. Dalyvaudamas organizuoto nusikalstamumo veikloje ir būdamas susijęs su ginkluotomis teroristinėmis grupėmis Mohamed Ould Mataly kelia grėsmę Susitarimo įgyvendinimui.“


title: Tarybos Įgyvendinimo Reglamentas (ES) 2020/119 2020 m. sausio 28 d. kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
28.1.2020

                  LT

                  Europos Sąjungos oficialusis leidinys

                  LI 22/1

         TARYBOS ĮGYVENDINIMO REGLAMENTAS (ES) 2020/119
         2020 m. sausio 28 d.
         kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 17 d. Taryba priėmė Reglamentą (ES) Nr. 269/2014;

                     (2)

                     Rusijos Federacijai neteisėtai aneksuotuose Krymo Autonominėje Respublikoje ir Sevastopolio mieste Ukrainoje surengus vadinamuosius vietos rinkimus 2019 m. rugsėjo 8 d., Taryba mano, kad į Reglamento (ES) Nr. 269/2014 I priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą turėtų būti įtraukti septyni asmenys;

                     (3)

                     todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Šio reglamento priede išvardyti asmenys įtraukiami į Reglamento (ES) Nr. 269/2014 I priede pateiktą sąrašą.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. sausio 28 d.

                  Tarybos vardu

                  Pirmininkė

               A. METELKO-ZGOMBIĆ

            (1)  OL L 78, 2014 3 17, p. 6.

            PRIEDAS
            Į Reglamento (ES) Nr. 269/2014 I priede pateiktą asmenų sąrašą įtraukiami šie asmenys:

                        Vardas, pavardė

                        Identifikuojamoji informacija

                        Motyvai

                        Įtraukimo į sąrašą data

                        „184.

                        Sergei Andreevich DANILENKO (Сергей Андреевич ДАНИЛЕНКО)

                        Lytis: vyras
                        Gimimo data: 1960 3 14
                        Gimimo vieta: Krasnodar (buvusi SSRS)

                        Sevastopolio rinkimų komisijos pirmininkas. Eidamas šias pareigas, jis dalyvavo organizuojant 2019 m. rugsėjo 8 d. vietos rinkimus neteisėtai aneksuotame Sevastopolio mieste ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28

                        185.

                        Lidia Aleksandrovna BASOVA (Лидия Александровна БАСОВА) /
                        Lidiya Oleksandrivna BASOVA (Лiдiя Олександрiвна БАСОВА)

                        Lytis: moteris
                        Gimimo data: 1972 m.
                        Gimimo vieta: Nežinoma

                        Sevastopolio rinkimų komisijos pirmininko pavaduotoja. Eidama šias pareigas, ji dalyvavo organizuojant 2019 m. rugsėjo 8 d. vietos rinkimus neteisėtai aneksuotame Sevastopolio mieste ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28

                        186.

                        Ekaterina Eduardovna PYRKOVA (Екатерина Эдуардовна ПЫРКОВА) /
                        Kateryna Eduardivna PYRKOVA (Катерина Едуардiвна ПИРКОВА)

                        Lytis: moteris
                        Gimimo data: 1967 8 22
                        Gimimo vieta: Sevastopol (buvusi SSRS)

                        Sevastopolio rinkimų komisijos sekretorė. Eidama šias pareigas, ji dalyvavo organizuojant 2019 m. rugsėjo 8 d. vietos rinkimus neteisėtai aneksuotame Sevastopolio mieste ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28

                        187.

                        Ekaterina Borisovna ALTABAEVA (Екатерина Борисовна АЛТАБАЕВА) /
                        Kateryna Borysivna ALTABAEVA (Катерина Борисiвна АЛТАБАЄВА)

                        Lytis: moteris
                        Gimimo data: 1956 5 27
                        Gimimo vieta: Uglich (buvusi SSRS)

                        Rusijos Federacijos Tarybos narė, atstovaujanti neteisėtai aneksuotam Sevastopolio miestui. Įsipareigodama eiti ir eidama šias pareigas, ji siekė tolesnės neteisėtai aneksuoto Sevastopolio miesto integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28

                        188.

                        Yuriy Mikhailovich GOTSANYUK / Yuriy Mikhailovich GOTSANIUK (Юрий Михайлович ГОЦАНЮК) /
                        Iurii Mykhailovych HOTSANIUK (Юрiй Михайлович ГОЦАНЮК)

                        Lytis: vyras
                        Gimimo data: 1966 7 18
                        Gimimo vieta: Novaya Derevnya/ Nove Selo (buvusi SSRS)

                        Vadinamosios „Krymo Respublikos“ Ministras Pirmininkas. Įsipareigodamas eiti ir eidamas šias pareigas, jis siekė tolesnės vadinamosios „Krymo Respublikos“ integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28

                        189.

                        Vladimir Vladimirovich NEMTSEV (Владимир Владимирович НЕМЦЕВ) /
                        Volodymyr Volodymyrovych NEMTSEV (Володимир Володимирович НЄМЦЕВ)

                        Lytis: vyras
                        Gimimo data: 1971 11 15
                        Gimimo vieta: Sevastopol (buvusi SSRS)

                        Neteisėtai aneksuoto Sevastopolio miesto vadinamosios „Įstatymų leidžiamosios asamblėjos“ pirmininkas. Įsipareigodamas eiti ir eidamas šias pareigas, jis siekė tolesnės neteisėtai aneksuoto Sevastopolio miesto integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28

                        190.

                        Mikhail Vladimirovich RAZVOZHAEV (Михаил Владимирович РАЗВОЖАЕВ) /
                        Mykhailo Volodymyrovich RAZVOZHAEV (Михайло Володимирович РАЗВОЖАЄВ)

                        Lytis: vyras
                        Gimimo data: 1980 12 30
                        Gimimo vieta: Krasnoyarsk (buvusi SSRS)

                        Neteisėtai aneksuoto Sevastopolio miesto vadinamasis „laikinai pareigas einantis gubernatorius“. Įsipareigodamas eiti ir eidamas pirmiau nurodytas pareigas, jis siekė tolesnės neteisėtai aneksuoto Sevastopolio miesto integracijos į Rusijos Federaciją ir taip aktyviai rėmė veiksmus bei įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.

                        2020 1 28“.


title: Komisijos Įgyvendinimo Reglamentas (ES) 2020/162 2020 m. vasario 5 d. dėl leidimo naudoti mielių Saccharomyces cerevisiae padermės CNCM I-1079 preparatą kaip mėsinių kalakutų pašarų priedą (leidimo turėtoja – bendrovė Danstar Ferment AG, kuriai atstovauja bendrovė Lallemand SAS) (Tekstas svarbus EEE)

text:
6.2.2020

                  LT

                  Europos Sąjungos oficialusis leidinys

                  L 34/31

         KOMISIJOS ĮGYVENDINIMO REGLAMENTAS (ES) 2020/162
         2020 m. vasario 5 d.
         dėl leidimo naudoti mielių Saccharomyces cerevisiae padermės CNCM I-1079 preparatą kaip mėsinių kalakutų pašarų priedą (leidimo turėtoja – bendrovė „Danstar Ferment AG“, kuriai atstovauja bendrovė „Lallemand SAS“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti mielių Saccharomyces cerevisiae padermės CNCM I-1079 preparatą. Kartu su prašymu buvo pateikti duomenys ir dokumentai, kurių reikalaujama pagal minėto reglamento 7 straipsnio 3 dalį;

                     (3)

                     prašymas pateiktas dėl leidimo naudoti mielių Saccharomyces cerevisiae padermės CNCM I-1079 preparatą kaip mėsinių kalakutų pašarų priedą, skirtiną prie priedų kategorijos „zootechniniai priedai“;

                     (4)

                     leidimas mielių Saccharomyces cerevisiae padermės CNCM I-1079 preparatą naudoti kaip mėsinių viščiukų ir retesnių rūšių mėsinių naminių paukščių pašarų priedą suteiktas Komisijos įgyvendinimo reglamentu (ES) 2017/1905 (2) ir kaip paršelių ir paršavedžių pašarų priedą – Komisijos įgyvendinimo reglamentu (ES) 2018/347 (3);

                     (5)

                     Europos maisto saugos tarnyba (toliau – Tarnyba) 2019 m. balandžio 2 d. priimtoje nuomonėje (4) padarė išvadą, kad siūlomomis naudojimo sąlygomis mielių Saccharomyces cerevisiae padermės CNCM I-1079 preparatas nedaro nepageidaujamo poveikio gyvūnų sveikatai, žmonių sveikatai ar aplinkai ir, kai naudojamas kalakutams šerti, yra veiksmingas mažinant skerdenų užteršimą salmonelėmis. Ji taip pat padarė išvadą, kad priedas turėtų būti laikomas kvėpavimo takus jautrinančia medžiaga, kai jis yra be apvalkalo. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     mielių Saccharomyces cerevisiae padermės CNCM I-1079 preparato vertinimas rodo, kad Reglamento (EB) Nr. 1831/2003 5 straipsnyje numatytos leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „kiti zootechniniai priedai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 5 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  2017 m. spalio 18 d. Komisijos įgyvendinimo reglamentas (ES) 2017/1905 dėl leidimo naudoti Saccharomyces cerevisiae CNCM I-1079 preparatą kaip mėsinių viščiukų pašarų priedą ir retesnių rūšių mėsinių naminių paukščių pašaro priedą suteikimo (leidimo turėtojas „Danster Ferment AG“, atstovaujantis „Lillemand SAS“) (OL L 269, 2017 10 19, p. 30).

            (3)  2018 m. kovo 5 d. Komisijos įgyvendinimo reglamentas (ES) 2018/347 dėl leidimo naudoti Saccharomyces cerevisiae CNCM I-1079 preparatą kaip paršelių ir paršavedžių pašaro priedą, kuriuo iš dalies keičiami reglamentai (EB) Nr. 1847/2003 ir (EB) Nr. 2036/2005 (leidimo turėtojas – „Danstar Ferment AG“, kuriam atstovauja „Lallemand SAS“) (OL L 67, 2018 3 9, p. 21).

            (4)  EFSA Journal 2019;17(4):5693.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: kiti zootechniniai priedai (skerdenų užkrato salmonelėmis mažinimas mažinant jų kiekį fekalijose)

                        4d1703

                        Bendrovė „Danstar Ferment AG“, kuriai atstovauja bendrovė „Lallemand SAS“

                        Mielių Saccharomyces cerevisiae padermė CNCM I-1079

                           Priedo sudėtis

                        mielių Saccharomyces cerevisiae padermės CNCM I-1079 preparatas, kuriame yra ne mažiau kaip:
                        2 × 1010 KSV/g priedo (nedengta forma);
                        1 × 1010 KSV/g priedo (dengta forma);

                        Mėsiniai kalakutai

                        —

                        1 × 109

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2030 m. vasario 26 d.

                           Veikliosios medžiagos apibūdinimas:

                        Mielių Saccharomyces cerevisiae padermės CNCM I-1079 gyvybingos ląstelės

                           Analizės metodas
                            (1)

                        Apskaičiavimas: išpylimo ant plokštelės metodas naudojant chloramfenikolio dekstrozės mielių ekstrakto agarą (EN15789:2009)
                        Identifikavimas: polimerazės grandininės reakcijos (PGR) metodas (CEN/TS 15790:2008)

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.